पाएं अपने शहर की ताज़ा ख़बरें और फ्री ई-पेपरडाउनलोड करें
पिछले साल कोरोना की पहली लहर की शुरुआत से अप्रैल 2020 तक एक महीने में जिले में 1 मौत और 26 पॉजिटिव केस मिले थे। जबकि दूसरी लहर में अप्रैल 2021 तक आंकड़े डराने वाले हैं। एक माह के भीतर जिले में कोरोना से 45 मौतें और 3382 पॉजिटिव केस मिले हैं। हालांकि उसके पीछे पिछले साल पूर्ण लॉकडाउन होना माना जा रहा है और लोग ज्यादातर घरों में ही थे तथा व्यवहारिक तौर पर पूरे सतर्क थे। जबकि दूसरी लहर में कोरोना के बेकाबू होने में लोगों की लापरवाही और मास्क, सोशल डिस्टेंसिंग, सैनिटाइजर का इस्तेमाल भूल जाना माना जा रहा है। इससे जिले में पहली की मुकाबले और दूसरी लहर में आकड़े डरावने हैं। मंगलवार को भी जिले में कोरोना से 7 लोगों की मौत हो गई। इससे जिले में मौत का आंकड़ा 238 पहुंच गया है। जबकि 298 नए पॉजिटिव आने से कुल केस 11036 हो गए हैं।
जिले में डेथ रेट 2.1 फीसदी पर पहुंच गई है, जबकि खुशी की बात यह है कि लोगों के स्वस्थ होने के चलते रिकवरी रेट 81.15 फीसदी चल रहा है। जिले में हर 100 टेस्ट के पीछे 9 पॉजिटिव केस पाए जा रहे हैं। सिविल सर्जन डॉ. हरविंद्र सिंह ने बताया कि मंगलवार को 298 लोगों की रिपोर्ट पॉजिटिव आ है, जबकि 7 लोगों की मौत हो गई। इसके साथ ही 239 लोगों को स्वस्थ होने पर डिस्चार्ज किया गया। उन्होंने बताया कि अब जिले में 1847 एक्टिव केस चल रहे हैं।
सिविल से प्राइवेट अस्पतालों को भेजे वेंटिलेटर
सिविल अस्पताल में एनेस्थेटिक विशेषज्ञ के न होने से सरकार दिवारा मुहैया कराए वेंटिलेटरों को सिविल प्रशासन ने प्राइवेट अस्पतालों में शिफ्ट करना शुरू कर दिया है। मंगलवार को भी सिविल से कुछ वेंटिलेटर प्राइवेट अस्पतालों को शिफ्ट किए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn